
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση της πολεοδομικής μελέτης των πολεοδομικών ενοτήτων «Γει¬ 
τονιές 5 και 6» του Δήμου Καματερού (Ν. Αττικής) και αναθεώρηση 

σχεδίου σε συνεχόμενη περιοχή του Δήμου Αχαρνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιήθηκε 
με τον Ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4) και 43 (παρ. 3 και 10) αυτού. 

2. Τις διατάξεις του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 
70. 

3. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 6, 7, 8, 9, 15 και 16. 

4. Τις διατάξεις του Ν. 1558/1985 (ΦΕΚ 137/Α) και 
ειδικότερα το άρθρο 23 παρ. 1. 

5. Την υπ’ αριθ. 19658/841/14.4.83 απόφαση του Υπουρ¬ 
γού Χωροταξίας, Οικισμού και Περιβάλλοντος «Κίνηση της 
διαδικασίας του Γενικού Πολεοδομικού Σχεδίου του ηπειρωτι¬ 
κού τμήματος Ανατολικής Αττικής» (ΦΕΚ 154/Δ/83 όπως 
διορθώθηκε με το ΦΕΚ 457/Δ/84). 

6. Την υπ’ αριθ. 46257/1761/1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένων των πολεοδομικών ενοτήτων «Γειτονιά 
5» και «Γειτονιά 6» του Δήμου Καματερού». 

7. Τις υπ’ αριθ. 104/83, 16/86 και 28/86 γνωμοδοτήσεις 
του δημοτικού συμβουλίου Καματερού. 

8. Τις υπ’ αριθ. 36/86, 151/1/86, 151/2/86, 151/3/86, 
151/4/86 γνωμοδοτήσεις του δημοτικού συμβουλίου Αχαρνών. 

9. Την υπ’ αριθ. 12/30.4.1986 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχιακού Διαμ/τος Δυτι¬ 
κής Αττικής. 

10. Τις υπ’ αριθ. 428/1986 και 552/1986 γνωμοδοτήσεις 
του Συμβουλίου της Επικράτειας, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται:1) το πολεοδομικό σχέδιο των πολεοδομικών ενοτή¬ 
των «Γειτονιά 5» και «Γειτονιά 6» του δήμου Καματερού (Αττικής) 
που το μεγαλύτερο τμήμα τους έχει χαρακτηριστεί ως πυκνοδομη- 
μένο με την υπ’ αριθ. 46257/1761/1986 απόφαση του Υπουργού 
Περιβάλλοντος, Χωροταξίας και Δημοσίων Έργων, με τον καθορι¬ 
σμό οικοδομήσιμων χώρων, οδών, πεζοδρόμων, κοινόχρηστου πρα¬ 
σίνου, πλατειών, παιδικών χαρών, χώρων στάθμευσης αυτοκινή¬ 
των, χώρων βρεφονηπιακών σταθμών, χώρων νηπιαγωγείων, χώ¬ 
ρου δημοτικού σχολείου, χώρων άλσους, χώρων αθλοπαιδειών, 
χώρους και θέσεις εκκλησιών και 2) η τροποποίηση του ρυμοτομι¬ 
κού σχεδίου Καματερού στην ίδια περιοχή στο χώρο των εργατικών 
κατοικιών που εγκρίθηκαν με το από 23.9.1985 Π. Δ/γμα (ΦΕΚ 
652/Δ) με τη μετατροπή του γηπέδου καλαθοσφαίρισης στον υπ’ 
αριθ. 8 χώρο σε οικοδομήσιμο, την τροποποίηση του υπ’ αριθ. 3 


οικοδομικού τετραγώνου με την επέκτασή του στην παρακείμενη 
οδό και σε τμήμα της πλατείας και τη δημιουργία κοινοχρήστου 
πρασίνου καθώς και η τροποποίηση του ρυμοτομικού σχεδίου Αχαρ¬ 
νών (Αττικής) σε περιοχή συνεχόμενη με το ως άνω πολεοδομικό 
σχέδιο Καματερού της οποίας το σχέδιο εγκρίθηκε με το από 
12.7.1977 Π. Δ/γμα (ΦΕΚ 284/Δ) με τη μετατροπή τμήματος 
οικοδομικού τετραγώνου σε κοινόχρηστα πράσινα, τη μετατόπιση 
ρυμοτομικών και οικοδομικών γραμμών για διαπλάτυνση οδών, 
τη μετατόπιση τμήματος οδού και,τον καθαρισμό της ως πεζόδρομο, 
όπως οι παραπάνω ρυθμίσεις φαίνονται στα δεκατρία (13) χρωματι¬ 
σμένα σχετικά πρωτότυπα διαγράμματα σε κλίμακα 1:1.00β.που 
θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 62279/1986 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Οι περιοχές που χαρακτηρίσθηκαν ως πυκνοδομημένες με την 
υπ’ αριθ. 46257/1761/1986 απόφαση του Υπουργού Περιβάλ¬ 
λοντος, Χωροταξίας και Δημοσίων.! Εργων και της οποίας εγκρίνε- 
ται το πολεοδομικό σχέδιο με τρ άρθρο 1 παρ. 1 του παρόντος 
υπάγεται στις εισφορές σε γη των παραγράφων 4 και επόμενες 
του άρθρου 8 του Ν. 1337/8&.Ι 

Άρθρο 3. 

Εγκρίνεται ο πολεοδομικός κανονισμός των περιοχών «Γειτονιά 5» 
και «Γειτονιά 6» του Δήμου Καματερού των οποίων το σχέδιο εγκρίνε- 
ται με την παράγρ. 1 του άρθρου 1 του παρόντος ως ακολούθως: 

Άρθρο 4. 

Καθορίζετοιι Ζώνη Κοινωνικού Συντελεστή (ΖΚΣ) στα οικοδομικά 
τετράγωνα που φαίνονται στα σχετικά διαγράμματα με μπλε διαγράμ¬ 
μιση. 

Στη ζώνη αυτή για την εφαρμογή των κατ! άρθρο 6 παρ. 6 του 
Ν. 1337/83 προγραμμάτων εφαρμόζεται δεύτερος α,υξημένος συ¬ 
ντελεστής δόμησης (κοινωνικός συντελεστής) 1,60. 

Άρθρο 5. 

1. Στους οικοδομήσιμους χώρους των πολεοδομικών κέ¬ 
ντρων που χαρακτηρίζονται στα διαγράμματα με το στοιχείο 
Κ και περικλείονται με διπλή διακεκομμένη μαύρη γραμμή, 
επιτρέπονται οι παρακάτω χρήσειι 

α) κατοικία 

β) παντός είδους καταστήματα 

γ) γραφεία υπηρεσιών και 

δ) επαγγελματικά εργαστήρια όπως προσδιορίζονται στο άρθρο 
2 του Π. Δ/τος 84/84 (ΦΕΚ 33/Α) 

2. Για την υπόλοιπη περιοχή, πλην των χώρων ειδικών χρήσεων, 
καθορίζεται η χρήση κατοικίας, όπου στο ισόγειο των οικοδομών 
που προσδιορίζονται για τέτοια χρήση επιτρέπεται πλην της κατοι¬ 
κίας η κατασκευή φαρμακείων, καταστημάτων ψιλικών, αρτο¬ 
ποιείων, γαλακτοπωλείων και καφενείων. 

Άρθρο 6. 

1. Σε όλο το ύψος του ισογείου των οικοδομών που βρίσκονται 
στις περιοχές των κέντρων γειτονιάς .(Κ) επιβάλλονται παρόδιες 

στοές πλάτους τέσσερα (4) μέτρα όπως φαίνεται με κόκκινη διακεκομ¬ 
μένη διαγράμμιση στα σχετικά διαγράμματα. 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλεται 
προκήπιο πλάτους τριών (3) μέτρων επί πεζοδρόμων και κοινοχρήστων 
χώρων, και τεσσάρων (4) μέτρων επί αυτοκινητοδρόμων καθώς και 
πλάτος πέντε (5), επτά (7), οκτώ (8), εννέα (9), δέκα (10) και δέκα 
οκτώ (18) μέτρων σε αποτμήσεις οικοδομικών τετραγώνων. 

3. Στο πρόσωπο των οικοπέδων οικοδομημένων ή μη που βρίσκονται 
στο οικοδομικό τετράγωνο Αχαρνών που τροποποιείται με το άρθρο 1 
παρ. 2 του παρόντος επιβάλλεται προκήπιο πλάτους τεσσάρων (4) 
μέτρων όπως οι ρυθμίσεις αυτές φαίνονται στα ίδια διαγράμματα. 

Άρθρο 7. 

Τα ελάχιστα όρια εμβαδοϋ και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς Α, Β, 
Ε που φαίνονται στα ίδια διαγράμματα ως εξής: 

Α) Τομέας Α 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα που α) κατά τη δημο¬ 
σίευση του παρόντος Δ/τος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. 

β) Προκύπτουν από την οριστική πράξη εφαρμογής της πολεοδομι- 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83, με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σε 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων, εξήντα τοις εκατό (60.%) 
της επιφάνειας τους. 

5. Μέγιστο επιτρεπόμενο ύψος των κτιρίων επτάμισυ (7,50) μέτρα. 

Β) Τομέας Β 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.[· 

2. Κατά παρέκκλιση της προηγουμένης τ. ρτ-'-ίκφου 

νται άρτια και οικοδομήσιμα τα οικόπεδα που: α) κατά τη δημο¬ 
σίευση του παρόντος Δ/τος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. 

β) Προκύπτουν από την οριστική πράξη εφαρμογής της πολεοδομι- 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83, με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 τα ο κόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειας τους. 

5. Μέγιστο επιτρεπόμενο ύψος των κτιρίων επτάμισυ (7,50) μέτρα. 

Γ) Τομέας Ε (περιοχή κέντρων) 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα που: α) κατά τη δημο¬ 
σίευση του παρόντος Δ/τος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. 

β) Προκύπτουν από την οριστική πράξη εφαρμογής της πολεοδομι- 
κής μελέτης ή : ροέρχονται από τις εισφορές σε γη σύμφωνα με το 
άρθρο 8 του Ν. 1337/83, με όποιες διαστάσεις και αν έχουν. 

3. Επιπλέον των διατάξεν των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

5. Μέγιστο επιτρεπόμενο ύψος των κτιρίων οκτώ μέτρα και πενήντα 
εκατοστά (8,50). 

6. Μέγιστο ελεύθερο ύψος του ισογείου καθορίζονται τα πέντε (5) μέτρα. 

Άρθρο 8. 

Ο συντελεστής δόμησης της περιοχής καθορίζεται κατά τομείς I και 
II όπως φαίνεται στο παραπάνω σχέδιο ως ακολούθως: 


1. Τομέας I 

Συντελεστής δόμησης: οκτώ δέκατα (0,8). 

2. Τομέας II (περιλαμβάνει τις περιοχές ΖΚΣ). 

Συντελεστής δόμησης: έξι δέκατα (0,6). 

Κατ’ εξαίρεση για οικόπεδα εμβαδού 150-200μ 2 του τομέα αυτού 
ορίζεται συντελεστής δόμησης 0,8, εφόσον η συνολική επιφάνεια ορό¬ 
φων δεν υπερβαίνει τα 120 τ. μέτρα. 

3. Κατ’ εξαίρεση των προηγούμενων παραγράφων 1 και 2 ορίζεται 
συντελεστής δόμησης 1,4 για οικόπεδα εμραδού μικρότερου των 150 
τ.μ., εφόσον η συνολική επιφάνεια ορόφων δεν υπερβαίνει τα 120 τ.μ. 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι της 10.3.82. 

• Άρθρο 9. 

Επιπλέον των ανωτέρω ισχύουν για όλους τους τομείς τα εξής: 

1. Απαγορεύεται η κατασκευή κτιρίων επί υποστηλωμάτων (πυλωτή). 

2. Απαγορεύεται η κατασκευή περιμετρικών ανοικτών εξωστών 
(μπαλκόνια). Η ελάχιστη απόσταση ανοικτού εξώστη από τα όρια της 
όψης ή τμήματα όψης του κτιρίου ορίζεται σε 1,5 μέτρο. Το μέγιστο 
μήκος ανοικτού εξώστη ορίζεται σε πέντε μέτρα. 

Η ελάχιστη απόσταση δύο ανοιχτών εξωστών μεταξύ τους ορίζεται σε 
1,5 μέτρα. 

Απαγορεύεται η κατασκευή ανοικτού εξώστη στο δώμα του κτιρίου. 

3. Όπου επιτρέπεται η κατασκευή ορόφων σε εσοχή κατασκευάζεται 
σε ελάχιστο βάθος δυόμισυ (2,50) μέτρα από την όψη του κτιρίου. 

4. Οι χώροι στάθμευσης που αποτελούν εσοχές αυτοκινητοδρόμων χωρίζο¬ 
νται από το οδόστρωμα με χαμηλό ρείθρο και περιβάλλονται κατά μήκος 
των ρυμοτομικών γραμμών με πεζοδρόμιο ελάχιστου πλάτους 1,25 μέτρα. 

5. Οι εκσκαφές θεμελίων και οι διανοίξεις τάφρων για έργα ύδρευσης 
αποχέτευσης κ.λπ., στην περιοχή που περικλείεται από το όριο τομέα 
Αρχαιολογικού Ελέγχου, να γίνονται με την επίβλεψη της Β' Εφορείας 
Προϊστορικών και Κλασικών Αρχαιοτήτων Αττικής. 

Άρθρο 10. 

Οι όροι και περιορισμοί δόμησης των κοινωφελών χώρων που αναφέ- 
ρονται στο άρθρο 1 του παρόντος καθορίζονται ως εξής: 

Νηπιαγωγεία 

1. Μέγιστο ποσοστό κάλυψης εξήντα τοις εκατό (60%) της επιφάνειας 
του χώρου. 

2. Συντελεστής δόμησης έξι δέκατα (0,6). 

3. Μέγιστο επιτρεπόμενο ύψος του κτιρίου επτάμισυ (7,50) μέτρα. 

4. Ελάχιστη απόσταση του κτιρίου από το όριο της ιδιοκτησίας και 
τη ρυμοτομική γραμμή τέσσερα (4) μέτρα. 

Δημοτικά Σχολεία 

1. Μέγιστο ποσοστό κάλυψης εξήντα τοις εκατό (60%) της επιφάνειας 
του χώρου. 

2. Συντελεστής δόμησης έξι δέκατα (0,6). 

3. Μέγιστο επιτρεπόμενο ύψος εννέα μέτρα και τριάντα εκατοστά (9,30). 

4. Ελάχιστη απόσταση του κτιρίου από το όριο της ιδιοκτησίας και 
τη ρυμοτομική γραμμή τέσσερα (4) μέτρα. 

Βρεφονηπιακοί Σταθμοί 

1. Μέγιστο ποσοστό κάλυψης σαράντα τοις εκατό (40%) της επιφάνειας 
του χώρου. 

2. Συντελεστής δόμησης τέσσερα δέκατα (0,4). 

3. Μέγιστο επιτρεπόμενο ύψος του κτιρίου επτάμισυ (7,50) μέτρα. 

4. Ελάχιστη απόσταση του κτιρίου από το όριο της ιδιοκτησίας και 
τη ρυμοτομική γραμμή τέσσερα (4) μέτρα. 

Άρθρο 11. 

Ο συντελεστής δόμησης των υπ’ αριθ. 3 και 8 οικοδομικών τετρα¬ 
γώνων στο χώρο των εργατικών κατοικιών που τροποποιούνται με 
το άρθρο 1 παρ. 2 του παρόντος, ορίζεται σε 0,6. Για τους λοιπούς 
όρους δόμησης εφαρμόζονται οι αναφερόμενοι στο άρθρο 2 του από 
23.9.85 Π. Δ/τος (ΦΕΚ 652/Δ). 

Άρθρο 12. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Οκτωβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

